CELEX: 62012CN0169
Language: el
Date: 2012-04-10 00:00:00
Title: Υπόθεση C-169/12: Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Πολωνία) στις 10 Απριλίου 2012 — TNT Express Worldwide (Poland) Sp. z o.o. κατά Minister Finansów

14.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/2
            
         Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Πολωνία) στις 10 Απριλίου 2012 — TNT Express Worldwide (Poland) Sp. z o.o. κατά Minister Finansów
   (Υπόθεση C-169/12)
   2012/C 209/02
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   
      Προσφεύγουσα: TNT Express Worldwide (Poland) Sp. z o.o.
   
      Καθού: Minister Finansów
   
      Προδικαστικά ερωτήματα
   
   
               1)
            
            
               Έχει η διάταξη του άρθρου 66, στοιχεία α', β' και γ', της οδηγίας 2006/112/ΕΚ του Συμβουλίου της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1, όπως τροποποιήθηκε) (στο εξής: οδηγία 2006/112) την έννοια ότι, στην περίπτωση στην οποία εκδίδεται από τον υπόχρεο στον φόρο τιμολόγιο που αποδεικνύει την παροχή υπηρεσίας καλυπτόμενης από τη δυνατότητα που παρέχει το εν λόγω άρθρο στα κράτη μέλη (παρέκκλιση από τα άρθρα 63, 64 και 65 της οδηγίας 2006/112), μπορεί να ορισθεί με βάση το άρθρο 66, στοιχείο β', της οδηγίας 2006/112 ότι ο φόρος καθίσταται απαιτητός (και αντίστοιχα οφείλεται) την ημέρα της καταβολής και, το αργότερο, εντός 30 ημερών από τον χρόνο παροχής των υπηρεσιών;
            
         
               2)
            
            
               Έχει η διάταξη του άρθρου 66, στοιχεία α' και β', της οδηγίας 2006/112, την έννοια ότι εμποδίζει τις εθνικές διατάξεις των άρθρων 19, παράγραφος 13, σημείο 2, στοιχεία α' και β', του Ustawa z dnia 11 marca 2004 r. o podatku od towarów i usług (νόμου της 11ης Μαρτίου 2004 σχετικά με την φορολόγηση αγαθών και υπηρεσιών) (Dz. U. Nr. 54, Pos. 535, όπως τροποποιήθηκε), κατά τις οποίες, όταν πρόκειται για υπηρεσίες μεταφορών και πρακτορείας μεταφορών, ως χρόνος γενέσεως της φορολογικής οφειλής (γεγονός με την επέλευση του οποίου καθίσταται απαιτητός ο φόρος για ορισμένες πράξεις) θεωρείται ο χρόνος της εισπράξεως ολόκληρου ή μέρους του τιμήματος, το αργότερο όμως η 30ή ημέρα από την ημέρα της παροχής των υπηρεσιών, ακόμη και στην περίπτωση που εντός επτά ημερών από την ημέρα παροχής των υπηρεσιών εκδίδεται και παραδίδεται στον αποδέκτη τιμολόγιο στο οποίο ορίζεται μεταγενέστερος χρόνος πληρωμής, όμως ο αποδέκτης των υπηρεσιών έχει δικαίωμα προς έκπτωση κατά την φορολογική περίοδο στην οποία έλαβε το τιμολόγιο, ανεξάρτητα από το αν κατέβαλε ή όχι το τίμημα;